RUBRIEK: Dáái vakansie | Weg
Irma van der Vyver
Elke jaar wanneer ons gebukkend oor koffers en bokse staan vir die vakansie-inpak, sal iemand vra: "Onthou julle nog dáái vakansie?" Dan kom almal orent en kyk mekaar aan soos net mense met kennis van 'n gedeelde ervaring wat jou verwond gelaat het, kan doen.
Dáái vakansie se aanloop moes ons al 'n idee gegee het dat dinge nie goed gaan verloop nie. Die huurders van ons seehuis het, soos huurders soms geneig is om te doen, ná ses maande verdwyn sonder om hulle huur te betaal en hulle nalatenskap sou die vakansie reggemaak moes word sodat ons die huis weer die volgende jaar kon verhuur.
Die elektronika van 'n tweedehandse Nissan-bakkie wat op 'n veiling aangeskaf word om alles in te laai wat ons vir 'n maand in 'n ongemeubileerde huis nodig sou hê, blyk so deurmekaar te wees dat selfs die outo-elektrisiën eerder gaan Kersfees hou as om ons bakkie reg te maak.